Na osnovu člana 73. Zakona o državnim službenicima i namještenicima u organima državne službe Unsko-sanskog kantona („Službeni glasnik Unsko-sanskog kantona“, broj: 5/12), a u skladu sa Pravilnikom o unutrašnjoj organizaciji I sistematizaciji radnih mjesta u Jedinstvenom općinskom organu uprave općine Bužim (“Službeni glasnik općine Bužim”, br. 9/13), Općinski načelnik općine Bužim, raspisuje:

INTERNI OGLAS

za prijem namještenika na neodređeno vrijeme 

I. Naziv radnog mjesta:

1.   Viši referent za operativni centar civilne zaštite, mjere zaštite ljudi i materijalnih dobara – 1 

( jedan )  izvršilac 

II. Opis poslova 


Opis poslova :

· U skladu sa planovima sistema veza višeg nivoa, uspostavlja funkcionalni sistem veza na području općine za potrebe učesnika u aktivnostima zaštite i spašavanja od prirodnih i drugih nesreća;

· u uvijetima prirodnih i drugih nesreća razmjenjuje podatke namjenski koristeći raspoloživa materijalno – tehnička sredstva;

· rukuje radio uređajima i održava radio vezu ;

· uspostavlja bazu podataka o svim prirodnim i drugim nesrećama na području Općine, obrađuje i distribuira podatke iz baze nadležnim organima općine, kantonalnom i federalnom OC, koristeći software-ska rješenja kompatibilna sa informatičkom tehnologijom jedinstvenog sistema zaštite i spašavanja

· osigurava efikasan prenos naredbi Federalnog, kantonalnog i općinskog štaba civilne zaštite u vrijeme kada ti štabovi rukovode akcijama zaštite i spašavanja na području općine;

· na osnovu informacija dobivenih od relevantnih učesnika akcije zaštite i spašavanja izrađuje tipske izvještaje i prosljeđuje ih nadležnim organima općine i kantona; 

· javnim medijima prenosi redovne dnevne informacije relevantne za normalno odvijanje aktivnosti na području općine;

· prema uputama Štaba CZ prenosi javnim medijima informacije i saopćenja u slučajevima provođenja akcija zaštite i spašavanja od prirodnih i drugih nesreća na području općine;

· po ukazanoj potrebi razmjenjuje informacije sa OC CZ susjednih općina;

· registrira primljene podatke i vodi uredno i ažurno propisane evidencije;

· vrši održavanje opreme i sredstava i otklanja manje kvarove na uređajima;

· učestvuje u izradi operativno – planske dokumentacije operativnog centra;

· obavlja provjeru ispravnosti sistema za uzbunjivanje građana na području Općine i o tome podnosi izvještaj kantonalnom OC, u skladu sa zakonom

· po potrebi obavlja i druge stručne poslove iz djelokruga rada Službe, a prema zahtjevu i uputama šefa službe i općinskog načelnika,

· za svoj rad neposredno je odgovoran šefu službe.


III. Uvjeti za obavljanje poslova radnog mjesta: 

        Pored općih uvjeta  predviđenih članom 77. Zakona o državnim službenicima i namještenicima u organima državne službe Unsko-sanskog kantona kandidat treba ispunjavati i  posebne uvjete utvrđene Pravilnikom o unutrašnjoj organizaciji I sistematizaciji Jedinstvenog općinskog organa uprave općine Bužim, i to:

Uvjeti za obavljanje poslova:

- SSS / IV stepen školske spreme

- završena škola tehničkog ili ekonomskog smjera

- najmanje 10 mjeseci radnog staža

- položen stručni ispit, poznavanje rada na računaru, položen vozački ispit „B“ kategorije


IV. Uz prijavu na Oglas kandidat mora priložiti sljedeće dokumente originale ili ovjerene fotokopije ( ne starije od 6 mjeseci):

•    prijava na interni oglas sa kratkom biografijom i kontakt-podacima (adresa i broj telefona),
•    izvod iz matične knjige rođenih
•    uvjerenje o državljanstvu BiH  ili ovjerena kopija CIPS-ove lične karte
•    diploma/svjedodžba o završenoj stručnoj spremi
•    potvrda o radnom iskustvu,
•    dokaz o položenom stručnom ispitu,
•    dokaz o poznavanju rada na računaru
•    potvrda da je kandidat/kinja na dan objavljivanja internog oglasa u radnom odnosu u organu državne službe,
•    ovjerena izjava da kandidat/kinja u posljednje dvije godine od dana objavljivanja internog oglasa nije otpušten/a iz organa državne službe kao rezultat disciplinske kazne na bilo kom nivou vlasti u Federaciji Bosne i Hercegovine, odnosno Bosni i Hercegovini,
•    ovjerena izjava da kandidat/kinja nije obuhvaćen odredbom člana IX.1. Ustava Bosne i Hercegovine. 

           Izabrani kandidat/kinja je dužan/na dostaviti ljekarsko uvjerenje o zdravstvenoj sposobnosti i uvjerenje da se nevodi krivični postupak prije stupanja na rad.

V. Rok trajanja internog oglasa i adresa za podnošenje prijava: 
 
Interni oglas objavljuje se na oglasnoj tabli organa uprave općine Bužim i na web- stranici općine Bužim.

Interni oglas ostaje otvoren 8 (osam) dana od dana objavljivanja .
 
Prijave na oglas sa dokazima o ispunjavanju uvjeta  dostaviti u zatvorenoj koverti putem pošte preporučeno ili lično na protokol općine Bužim,  sa naznakom:

Općina Bužim, ul. 505 Vbbr br. 26,  
“Komisija za provođenje internog oglasa za prijem namještenika na neodređeno vrijeme u općini Bužim - ne otvaraj“
 
Nepotpune i neblagovremene prijave neće se uzeti u razmatranje.

Napomena: Pravo prijave na interni oglas imaju namještenici iz svih organa državne službe svih nivoa vlasti u Federaciji Bosne i Hercegovine, koji ispunjavaju uvjete za obavljanje poslova.
